Un alegător din Constanța și-a fotografiat buletinul de vot. Cum a fost pedepsit.
Un alegător din Constanța și-a fotografiat buletinul de vot. El a fost amendat. Incidentul a avut loc în localitatea Comana.
Un alegător din județul Constanța s-a ales cu amendă, duminică, după ce și-a fotografiat buletinul de vot.IPJ Constanța spune că incidentul a avut loc în localitatea Comana. Polițiștii au fost sesizați cu privire la faptul că o persoană ar fi fotografiat buletinul de vot în timpul exercitării votului.Ulterior, persoana a fost identificată și amendată cu 600 de lei, conform Legii 115/2015.Într-un alt dosar, polițiștii fac cercetări pentru coruperea alegătorilorIPJ Constanța: "Astăzi (duminică – n.r.), în jurul orei 08.20, polițiști din cadrul Poliției orașului Cernavodă au fost sesizați cu privire la faptul că un membru al comisiei din secția de votare nr. 275 ar fi oferit o sumă de bani unei persoane care și-a exercitat dreptul de vot“.În urma audierilor, polițiștii au stabilit faptul că membrul comisiei în cauză ar fi datorat 15 lei unei persoane, cu care s-ar fi întâlnit accidental în incinta secției de votare, moment în care i-ar fi înmânat suma de bani respectivă. Polițiștii au deschis un dosar penal și continuă cercetările pentru stabilirea situației de fapt.